**Sažetak (kontekst, opseg i ciljevi savjetovanja)  
Pravilnik o elektroničkoj komunikaciji u kaznenom postupku**

Zakon o izmjenama i dopunama Zakona o kaznenom postupku (NN 80/22) stupio je na snagu 19. srpnja 2022.

Predmetnim Zakonom uvodi se E-komunikacija u kaznenim postupcima, a propisana je obveza ministra za donošenjem pravilnika kojim se uređuju pretpostavke za podnošenje podnesaka i dostavu u elektroničkom obliku, oblici zapisa podnesaka u elektroničkom obliku te organizacija i djelovanje informacijskog sustava (pravilnik o elektroničkoj komunikaciji) i to u roku od 30 dana od stupanja na snagu Zakona.

Slijedom navedenog, a da bi E-komunikacija u kaznenim postupcima zaživjela u punom smislu, potrebno je donijeti ovaj Pravilnik.

Obzirom na propisani rok iz Zakona o izmjenama i dopunama Zakona o kaznenom postupku, savjetovanje će trajati 15 dana.